ওয়েস্ট ইন্ডিজ ক্রিকেট দলের অধিনায়কদের তালিকা
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
জন গডার্ড
১৯৫০ সালে ইংল্যান্ড সফরে যায় ওয়েস্ট ইন্ডিজ দল। পূর্ববর্তী তিনটি সফরে তারা কোন টেস্টে জয়লাভ না করলেও এবার তারা ৩-১ ব্যবধানে সিরিজ করায়ত্ত্ব করে। উইজডেন মন্তব্য করে যে, যে-কোন দলের অধিনায়কের জন্যেই দায়িত্ববোধ পালন করা বেশ কষ্টকর। গডার্ড তাঁর ব্যক্তিত্বগুণে তা প্রদর্শন করেছেন ও মাঠ ও মাঠের বাইরে তাঁর সঙ্গীদেরকে নিয়ন্ত্রণ করতে সক্ষমতা দেখিয়েছেন। তারা সকলেই তাঁর প্রতি আস্থা রেখেছিল। কোন প্রশ্নই আসে না যে, ক্যারিবীয় অঞ্চলে ক্রিকেটের বিস্তারে তাঁর নেতৃত্ববোধ অনেকাংশে প্রভাব ফেলেছে। আট নম্বরে ব্যাটিংয়ে নেমে ২৬.৫০ গড়ে মাত্র ১০৬ রান তুলেন ও চার টেস্টে মাত্র ৭৪.৪ ওভার বোলিং করে ২০.৩৩ গড়ে ৬ উইকেট দখল করেন।